
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE
NR. 53247 / 16.09.2026  
                                                                                         PROIECT 
Hotărârea nr......../.........2026
privind modificarea Regulamentului pentru stabilirea condițiilor și a regimului de funcționare a locațiilor specializate pentru jocuri de noroc 
pe raza Municipiului Satu Mare
Consiliul local al Municipiului Satu Mare,  

Analizând proiectul de hotărâre înregistrat sub nr . 53247 / 16.09.2026 , referatul de aprobare al Viceprimarului Municipiului Satu Mare, înregistrat sub nr. 53248 / 16.09.2026 în calitate de inițiator, raportul de specialitate comun al Administratorului public al municipiului Satu Mare, Directorului executiv al Direcției Patrimoniu și al Compartimentului Control Comercial, Autorizații de Funcționare și Transport înregistrat sub nr. 53249 / 16.09.2026 și avizele comisiilor de specialitate ale Consiliului Local Satu Mare.

În acord cu prevederile: 
· Ordonanței de Urgență a Guvernului nr. 77/2009 privind organizarea și exploatarea jocurilor de noroc, cu modificările și completările ulterioare;
· HOTĂRÂRE nr. 111 din 24 februarie 2016 pentru aprobarea Normelor metodologice de punere în aplicare a Ordonanţei de urgenţă a Guvernului nr. 77/2009 privind organizarea şi exploatarea jocurilor de noroc şi pentru modificarea şi completarea Hotărârii Guvernului nr. 298/2013 privind organizarea şi funcţionarea Oficiului Naţional pentru Jocuri de Noroc, pentru modificarea Hotărârii Guvernului nr. 870/2009 pentru aprobarea Normelor metodologice de aplicare a Ordonanţei de urgenţă a Guvernului nr. 77/2009 şi pentru abrogarea Hotărârii Guvernului nr. 870/2009 privind organizarea şi exploatarea jocurilor de noroc

· Legea nr.227/2015 privind Codul fiscal, cu modificările și completările ulterioare;
· art. 2 alin.(2), art. 8 alin.(2) lit. d) art. 15 alin.(2) ale Ordonanței Guvernului nr. 2/2001 privind regimul juridic al contravențiilor, cu modificările și completările ulterioare;
· Legii nr. 61/1991 privind sancționarea faptelor de încălcare a unor norme de conviețuire socială, a ordinii și liniștii publice, republicată, cu modificările și completările ulterioare;
· Legii 185/2013 privind amplasarea și autorizarea mijloacelor de publicitate, republicată;
Luând în considerare prevederile Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, 

Având în vedere anunțul nr. .....................  privind inițierea procedurii de transparență decizională al Serviciului Informare și Relații Publice întocmite în conformitate cu prevederile art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare, fiind aplicabile și prevederile art. 7 alin. (13) din același act normativ, potrivit căruia proiectul de act normativ se supune aprobării și anterior expirării termenului prevăzut pentru dezbaterea publică;
            În conformitate cu prevederile  art. 129 alin.(1), alin. (2) lit. d) coroborat cu alin. (7) lit. s) din OUG nr. 57/2019 privind Codul administrativ, cu modificările și completările ulterioare, 

În temeiul prevederilor art. 139 alin. (1) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare, 
Adoptă prezenta, 

HOTĂRÂRE
 
Art.1. Se modifică lit.”l” a alin.1 al art. 10. din Regulamentul pentru stabilirea condițiilor și a regimului de funcționare a locațiilor specializate pentru jocuri de noroc pe raza Municipiului Satu Mare și va avea următorul conținut: 

“l. Autorizația sau negația eliberată de: 

- Inspectoratul pentru Situații de Urgență Someș Satu Mare 
(dacă se încadrează în prevederile HG571/2016 modificată și actualizată sau reglementări ulterioare)”
Art.2. Se modifică lit.”n” a alin.1 al art. 10 din Regulamentul pentru stabilirea condițiilor și a regimului de funcționare a locațiilor specializate pentru jocuri de noroc pe raza Municipiului Satu Mare și va avea următorul conținut: 

„n. Unitățile situate într-o clădire cu alte spații care au destinația de locuință (de ex. blocuri) vor prezenta acordul asociației de proprietari sau, dacă nu este constituită, acordul a două treimi din proprietarii spațiilor de locuit din imobil. În cazul imobilelor cu mai mult scări se solicită acordul proprietarilor spațiilor de locuit doar din scara de deasupra spațiului dorit spre autorizare”

Art.3. Se modifică alin 4 al. art. 10 din Regulamentul pentru stabilirea condițiilor și a regimului de funcționare a locațiilor specializate pentru jocuri de noroc pe raza Municipiului Satu Mare și va avea următorul conținut: 

“(4) Autorizația de funcționare se va acorda sau respinge prin hotărâre de Consiliu Local, cu condiția depunerii solicitării de autorizare cel târziu la finele lunii anterioare ședinței”

Art.4. Se introduce alin.7 la art. 10 din Regulamentul pentru stabilirea condițiilor și a regimului de funcționare a locațiilor specializate pentru jocuri de noroc pe raza Municipiului Satu Mare și va avea următorul conținut: 

„(7) Acordul asociației de proprietari este valabil până la retragere. Acordul proprietarilor spațiilor de locuit este valabil până la retragerea comunicată de titular către Municipiul Satu Mare sau schimbarea proprietarului în CF. 

Art.5. Se introduce alin.8 la art. 10 din Regulamentul pentru stabilirea condițiilor și a regimului de funcționare a locațiilor specializate pentru jocuri de noroc pe raza Municipiului Satu Mare și va avea următorul conținut: 

„(8) În cazul situațiilor de la alin.(7) autorizația emisă anterior rămâne valabilă până la expirare conform alin.(6)

Art.6. Cu ducerea la îndeplinire a prezentei hotărâri se încredințează Primarul Municipiului Satu Mare prin intermediul Compartimentului Control Comercial, Autorizații de Funcționare și Transport din aparatul de specialitate al primarului municipiului Satu Mare și Politia Locală Satu Mare. 
 
Art.7.  Prezenta hotărâre se comunică:

· Instituției Prefectului-județul Satu Mare,

· Primarului Municipiului Satu Mare,

· Poliției Locale Satu Mare,

· Compartimentului Control Comercial, Autorizații de Funcționare și Transport,
· Se aduce la cunoștință publică,  

Se publică în Monitorul Oficial Local al municipiului Satu Mare.

